Литературен свят » Българска литература Публицистика брой131 октомври 2020 » КАКВО ОЗНАЧАВА „ИСТОРИЯ НА ЛИТЕРАТУРАТА“?\nТакова „очевидно” нещо е понятието „история на литературата”, включващо както самата наука, изучаваща миналото на литературата, така и системните трудове, изследващи цялата история или отделни нейни периоди, стадии, етапи, години.\nПрез 70-те години на миналия век, когато Институтът за литература при БАН реши да подготви и издаде история на българската литература, се проведе една интересна дискусия върху принципите, върху които трябва да се положи тази история.\nИмаше много неизяснени проблеми, които трябваше да бъдат осветени и по които беше необходимо да се постигне съгласие, за да се пристъпи към написването на този фундаментален изследователски труд.\nДискусията бе много интересна и не е загубила смисъла и значението си и днес. С решените, но най-вече с нерешените проблеми.\nЗамисленият труд не бе написан. Издаден бе един тритомник върху литературата след 9. IX. 1944 г., който аз лично намирам за доста повърхностен и не отговарящ на претенциите, които първоначално и Институтът за литература, и литературознанието, и авторите имаха.\nПреди това бе подготвен и издаден също от този институт една тритомна история на българската литература от Средновековието до 60-те години на ХХ век.\nТой бе подложен на много критики и предизвика несъгласия както от методологическо естество, така и от начина, по който се анализира и оценява литературата в нейната 1300-годишна история.\nПо-късно, но и досега все още, много шум вдигна Светлозар Игов, който написа своя история на българската литература, но по редица причини (той дори намеси държавното ръководство и ръководството на Съюза на българските писатели) до 1989 г. не бе издаден.\nНо и тази история не успя да разреши проблемите на своите предходнички.\nВ тази поредица не поставям „Панорама на българската литература” на Пантелей Зарев, защото тя поне формално не е афиширана като цялостна и системна история на българската литература от Възраждането насам. Макар че все пак има някакви претенции да бъде.\nНаписването на историята на която и да е национална литература изисква огромна литературоведска ерудиция, изключително висока професионална подготовка, способност да се анализира и обобщава, да се систематизират фактите и явленията.\nВероятно поради това се съставят големи или малки колективи, за да се допълват отделните автори. Но дори и тогава резултатите, както виждаме, са твърде скромни. Днес пък изобщо не се говори за написване история на литературата.\nЕдва ли обаче бедата е само в липсата на ерудити и анализатори. Човек може с упоритост да изучи фактологията и дори да успее да я подреди хронологически в някаква по-строго функционална последователност.\nВъзможно е да успее и да усвои умението да пише добре, четивно и точно. Не са чак толкова малко подобни изследователи.\nНякои дори са способни да погледнат историята на литературата в нейната цялост и единство, а не само в подробностите й.\nТова, което се учи, може и да се научи. Макар че като гледам университетските курсове по българска литература във всички български университети, виждам, че липсва цялостен подход към историята на българската литература, основан не само на изреждане и проследяване на фактологията, но и на установяването и проследяването на някаква основна (поне според преподавателя) идея за литературата и историята на литературата.\nКатедрите по българска литература в нашите университети са завзети от неолиберали и постмодернисти, а не от познавачи и изследователи с талант, зрял ум, мислене и естетически идеи.\nА и обичащи литературата!\nИсторията, а също и историята на литературата, не е всичко онова, което е в миналото - близкото и далечното! Историята изучава миналото, но е нещо много по-различно от него. Често употребяваме тези две думи като синоними и те са такива.\nНо историята е миналото, на което е придаден смисъл, подреденост, последователност; в историята случилото се е придобило йерархия, означено е според съдържанието си и протича едно след друго в определена последователност и зависимост.\nВ нея то е подчинено на обективни правила и норми, а не е склад за събития, случки, явления и т. н. Историята е процес, подреден по Божия воля, за да служи като урок, образец, пример, съпоставка на новите хора.\nВ обществената история всичко е мъртво и не подлежи на съживяване, освен като изкуствена възстановка за илюстрация и атракция. Но тази възстановка не може да бъде друга освен чисто субективна, театрална, а не реалност, възпроизвеждаща миналото.\nТакива възстановки се правят и те привличат много хора да ги наблюдават - особено когато са направени професионално, ефектно, занимателно и се изпълняват от добри актьори и режисьори. Но са бутафория - както и да бъдат направени.\nФактите и явленията в историята на литературата никога не умират - освен ако бъдат забравени, пренебрегвани, неиздавани, нечетени от новите хора.\nМиналото на литературата не се нуждае от възстановка, за да бъде направено видимо достояние на новото време. Защото те са вечно живи и е достатъчно само да бъдат прочетени, за да „възкръснат” за нов живот. И не са материални.\nИсторията е процес на подредени по Божия промисъл факти, събития, явления, тенденции; те са взаимно зависими и са знаци, показващи Този промисъл.\nИсторията е обществената материализация на времето. Т. е. участието на човека и социално-икономическите системи във всичките им функции, проявления, дейности в хода на времето.\nЗатова историята е човешко дело за осъществяване на Божия промисъл и да изпълни времето от първия човек до края на света.\nЛитературата също е човешка дейност и също има своята история. Тази история обаче трябва да раздели на два потока, които не са равностойни: история на литературния процес и история на литературния живот. Вторият допълва първия, напомняйки на изследователите (преди всичко), че литературата се създава от живи хора, а литературният процес не е нещо механично и бездушно.\nНеговата история трябва да се изучава, анализира и оценява, за да се видят промените в съществуването и организацията му, акцентите, върху които се е съсредоточавал в различните времена, начините на реакциите му в явления и проблеми в литературния процес, поведението на отделните писатели, но и на цялата писателска общност. Но той не е „литературата”.\nЛитературният живот е средата, контекстът, в който се създават и публикуват литературните творби и протича литературният процес.\nДвата потока са двете среди, в които съществуват литературата и нейните създадели.\nНо самата литература е „отчуждена” от създателя си и съществува независимо от него и не рядко в противоречие с него. Няма как да бъдат едно и също, когато природата им е различна.\nРазбира се, не е редно и рязко да се противопоставят. Трябва просто да се прокара невидимата и деликатна разделителна линия между тях и да се знае какво става в двете част между нея.\nТази линия е невидима, ала съществува обективно и заличаването й по каквато и да било причина или повод е методологически неправилно и изкривява представата за истинската история на литературата.\nКогато казвам, че историята на литературата не е просто миналото й или някакъв механичен сбор от идеи, творби, явления, имена, а процес, е необходимо да добавя: тя е история на идеята за литература и за история на литературата. Какво означава това?\nТрудно и дори невъзможно е да се даде някакво точно и изчерпателно определение на понятието „литература”. Още по-малко е възможно да се определят точни критерии за оценка на естетическите и художествените качества на отделни творби и автори.\nТези критерии могат да бъдат най-общи и да показват на какво да се обърне внимание, когато литературата се оценява. Преценка с максимална точност и обективност е невъзможна и е нелепо да се стремим към нея.\nНо съществуват общи принципи, по които се приема кога едно словесно произведение е „литература”, кога е добро, художествено издържано. Тези принципи се прилагат субективно, от позицията на формиран по някакъв начин естетически вкус, който е вроден, но и се развива с четене и размишления върху литературата.\nБезпогрешният вкус е фикция. Говоря за личния вкус. Ала самата история на литературата притежава безпогрешен вкус и поставя естетическите ценности на местата им, като преди това ги посочва.\nТака се създава една система, която обективно съдържа образците на литературата от всички времена и по тях става възможно да се проследи как се движи процесът, как се променя литературата и начините на художественото изразяване.\nТази система може да бъде пълноценно изследвана и изучена, само ако се подхожда адекватно към нея. Т. е. като се зачитат нейните идеи и принципи, по които се е самоизградила и е подредила образците в себе си.\nА тя е направила това съобразно своя собствена идея за литературата и за необходимостта от собственото й съществуване.\nАко я открием и осъзнаем, по-нататък ще ни бъде позволено да навлезем в историята и да бъдем охотно приети от нея. Не е лесно, но е задължително да го направим.\nИсторията на литературата, също като обществената история и изобщо на всички системи и подсистеми, е обективно съществуващ процес.\nТози процес се изучава, анализира и описва обаче от човеци, които няма как да постигнат обективността на историята.\nТе биха могли да се доближат до нейната „обективност”, ако притежават и владеят необходимата методология и я прилагат вярно и успешно.\nПреди това обаче трябва да си изработят и формулират идеята за това какво е национална литература и нейната история.\nОт това всъщност зависи и как ще бъде изградена и написана историята. Идеята за литературата и нейната история ще определи подхода към предмета на изследване и ще изведе основните акценти в литературния процес във всеки отделен период или стадий; ще се посочат главните проблеми, които литературата решава, защото обществото е изправено пред тях, и по какъв начин тя откликва на обществените изисквания и намерения.\nКогато идеята за литературата и историята на литературата е неправилно определена и формулирана, е невъзможно да се представи литературният процес в неговата цялост и същност, както и да се откроят онези писатели и творби, които бележат основните моменти в него.\nС тази невъзможност се е сблъскал Иван Радославов в своята „Българска литература. 1880-1930″ (1935 г.), в която той прави опит да представи българската литература като подвластна на модернизмите и специално на символизма.\nСпоред Радославов „литературата е жизнена, обществена и национална потреба, израз на националния дух”. А литературното развитие, т. е. литературният процес „ако и самостойно по същността на проявите си, зрее в атмосферата на промените, що се извършват в настроенията, вкусовете и идеите, които съпътстват културно-обществената еволюция.\nТази последната го подхранва, оплодява и тласка към живот и развитие”. И още: „последовната смяна на настроенията и вкусовете, в мисълта и идеите са въздухът на литературното творчество и неговото развитие”.\nНе казвам, че тези твърдения на Иван Радославов са погрешни или неверни, но понеже са абсолютизирани и представени като единствената истина за историята на българската литература, те не позволяват на автора да очертае вярно и пълноценно литературния процес в продължение на този половин век, който е приел да изследва.\nТой го дели на романтизъм, реализъм, новоромантизъм и символизъм. Това деление му е необходимо, за да апологетизира символизма като най-високия връх в българската литература след Освобождението.\nВсе пак опитът и усилията на Иван Радославов са много важни, защото развиват идея за историята на литературата и за самата литература; той не проследява механично в хронологичен порядък българската следосвобожденска литература, давайки кратки характеристики на отделните периоди и автори.\nКакто, впрочем, правят почти всички автори на подобни истории. Не правят изключение и късните опити за история на българската литература.\nОт тях най-мащабен и важен е този с „История на българската литература в четири тома”, първият от които излиза през 1962 г. Трудът е подготвен под ръководството на главна редакция в състав: Стойко Божков, Петър Динеков, Пантелей Зарев и Георги Цанев. В онова време те са най-авторитетните историци на литературата.\nИсторията е важна, защото обобщава двадесетгодишния опит на българското литературознание в прилагане на марксизма като основа на неговата научно-изследователска методология.\nЗа автори са привлечени най-известните тогава специалисти изследователи в съответните дялове в историята на българската литература от IX век насам. Може да се каже, че Историята в пълна мяра обобщава, показва и изразява състоянието на българското литературознание през втората половина ХХ век.\nПодчертавам това, защото следващите опити, макар и на думи да заявяват, че преодоляват тези слабости и търсят нови пътища и начини за написване на история на българската литература, по същество повтарят нейните грешки и дори ги задълбочават.\nНай-голямата слабост на труда, но и на времето, в което той е писан, е определянето на литературата като класова и че в нея протичат две линии.\n„Произведенията от едната линия изразяват чувствата, мислите, копнежите, идеалите на народа, отразяват неговия живот и борби, близки са до неговите разбирания, а произведенията от другата линия са близки до живота и духовния поглед на господстващата класа.” (т. 1, стр. 7)\nТази теза е изведена от В. И. Ленин, който подчертава специално, че „във всяка национална култура има, макар и неразвити, елементи на демократическа и социалистическа култура, тъй като във всяка нация има трудеща се и експлоатирана маса, чиито условия на живот неизбежно пораждат идеология демократическа и социалистическа.\nНо във всяка нация има също така и култура буржоазна (в повечето и черносотническа и клерикална) - при това не във вид на „елементи”, но във вид на господстваща култура”.\nКласовото разделение на обществото не означава, че различните класи имат свои класови култури, различни и дори противопоставящи се една друга.\nРазличията между класите са почти единствено на равнище битова култура или фолклор, но и там те не могат да бъдат толкова различни и дълбоки, че да оказват влияние върху състоянието и облика на националната култура, а от там и на литературата.\nВъзможно е творците да се обособяват в класово оцветени групи и сдружения, но това е по-скоро за да бранят интересите си на граждани и да облекчават битовия си живот, евентуално възможностите си да публикуват по-лесно и свободно, а не защото творят различни литератури.\nЛениновата мисъл има политико пропаганден, а не културологичен или литературоведски смисъл и в никакъв случай не бива да се приема като основополагаща в изучаването на историята на литературата.\nЗа доминиращата художествена линия в историята на българската литература се обявява реализмът. Всичко извън реализма е недостатъчно пълноценно. Дори се търси реализъм и в старобългарската литература и за да бъде призната за художествена.\nТова е обяснимо за времето си и трябва да бъде оценено като положително явление в посока да се преодолее неправилното разбиране за не-художествения характер на средновековната ни литература, понеже “била откъсната от живота”.\nЗа да се промени това становище, специалистите по този литература откриват аргументи не в особеностите на характера на самата литература, а чрез привнасяне на свойства и качества на модерната словесност.\nСмята се и днес, че „служебният характер” на средновековната литература я принизява и не я прави „равностойна” на модерната.\nАвторите на том първи се опитват да преодолеят предубедеността, която идва още от Боян Пенев. Според мене обаче не успяват.\nСредновековната литература е значима не с това, което е доближава до днешната, а тъкмо обратното - с което се отличава. А тя се отличава по молитвения си характер, възхвалата на Бога, начина на мислене и изразяване на старобългарския писател.\nТова е литература, предназначена да се чете предимно на глас и в храма. Затова звучи мелодично, песенно и е много звучна. Тя не е самоизразяване на твореца, а молитва и възхвала на Бога във всичките си жанрове и творби.\nНай-съществената слабост на този труд е, че не е показан литературният процес. Не е показан, защото на литературата е вменена задачата да служи и отразява обществените събития, на основната социално-политическа кауза.\nВ определени исторически моменти, както е през Възраждането, тя се включва в постигането на тази кауза и пряко участва в национално-освободителната революция.\nТова участие се подчертава и от факта, че почти всички български писатели са и активни революционери или просветни дейци. Но дори и тогава българската литература съхранява своята специфика и следва своите собствени правила и закони на изграждане и функциониране.\nДори и когато по своя воля позволява да бъде мобилизирана за постигането на националните цели, тя върши това по особен начин.\nАко историкът изследовател не помни това и не се съобразява със спецификата на литературата, неизбежно се отклонява от истината и тръгва по грешни пътища. И профанира историческия процес и неговата история.\nТакова профаниране се е получило и във въпросния труд на Института за литература при БАН. Това проличава във всичките томове, но най-вече във втория, в който се разглежда литературата на Възраждането.\nТук продължава да се прилага подходът, който бе характерен в разглеждането в първия том на старобългарската литература.\nЗа важно и значимо се посочва само онова, което противоречи на православието, обявява се за светско и е политизирано.\nНо ето една характеристика на Неофит Бозвели, която показва неразбиране на литературата и писателя на Възраждането - особено от неговия ранен период: „Бозвели е преди всичко борец-агитатор и публицист-памфлетист и съчиненията му са с подчертан патетично-реторичен облик, изпъстрени с твърде много и разнообразни епитети, сравнения, метафори, градации и антитези, повторения и т. н.” (стр. 181)\nВ крайна сметка в този труд няма нито литература, нито история на литературата, нито литературен процес, писатели.\nВсички и всичко служи на обществото и политиката.\nИ литературата, и контекстът, в който тя се ражда и съществува, са очертани грубо, в някакви физически измерения, а не в тяхната идеална същност.\nГолемият проблем на тази история, но и изобщо на българското литературознание, е грубото и дори вулгарно социологизиране на връзките и взаимоотношенията между литература и общество, нация, народ.\nПантелей Зарев нарича своя история на българската литература от Възраждането до наши дни скромно „Панорама на българската литература”.\nПо онова време се смята, че историята на литературата трябва да бъде обобщаващ научно-изследователски труд, обективен, изчистен от лични пристрастия, почти официален и всеобщо признат.\nЗатова не може да бъде писан от един само автор, а непременно от колектив. Така по-лесно ще бъде обобщен натрупания колективен опит на българското литературознание и ще се открои отчетливо неговото равнище.\nЗатова и след 1944 до 1990 година няма авторски истории. Зарев „се измъква” от това правило със заглавието на изследването си, придавайки му по-скромен характер и оправдавайки се за своя „субективизъм” и „вкус”.\nВпрочем, „Панорама на българската литература” е повече панорама на имената отколкото на цялата история на българската литература. Зарев я определя като „по-свободно критико-оценъчно изследване”.\nТой споделя, че задачата му е била „да обгърне смяната на явленията, да улови характерното и индивидуалното у творците и да възсъздаде разнообразната картина”. („Панорама на българската литература в пет тома”, т. 1, С., 1977, стр. 5).\nПантелей Зарев обявява, че българската литература е изцяло свързана с националната ни съдба. Тази уговорка е много важна и внася нов елемент в изучаването на историята на литературата.\nЗащото поставя националното над интернационалното и приема, че пътят на българската нация и нейната култура е различен от пътищата на другите народи и култури.\nНо тази външно вярна и убедителна постановка не може да се изпълни с реално съдържание, а остава в някаква приблизителност и привидна уникалност.\nКогато дойде моментът на конкретния анализ и формулирането на единствено в българската култура и литература проявяващи се принципи, започват общите приказки и по същество се отрича или заменя предизвикателната истина за националната уникалност.\nВ първата глава „Светогледни посоки, направления, жанрове, стилове” Зарев специално подчертава: „Историческата ни съдба е такава, че сме изостанали. И започваме да откриваме света, да отхвърляме дълго вече застоялото се средновековно мислене, да се увличаме в свободомислие и ренесансова жизненост, когато в Европа са на дневен ред други явления и други задачи”. Да не би да излезе, че, понеже сме закъснели, поради това сме уникални и културата и литературата ни са толкова дълбоко национални.\nА авторът натам води изследването си. Той казва: „Това закъсняло движение неизбежно носи в себе си и идеите на Ренесанса, и идеите на Просвещението”. Но се мъчи да допълни: „То има и общи, световно исторически особености, и свои специфични, национални черти”. (цит. съч., стр. 9)\nИзлиза, че приносът на българския свят е в това да „побългарява” „европейското”.\nАз не иронизирам. Просто посочвам невъзможността да се формулират принципи и литературоведски тези, когато не си формулирал идеята си за литературата и нейната история и се мъчиш да нагодиш нещо, което смяташ за оригинално и важно, към общоприетото, баналното и, в крайна сметка, не съвсем вярно.\nЗащото без такава идея е невъзможно не само да напишеш история на литературата, но и да четеш литературата, да я тълкуваш и оценяваш. Тя не е в състояние да замести други по-маловажни или периферни идеи и дори такива, които са значими, но не обясняват какво е литературата и литературната история.\nНай-голямата слабост на историите на българската литература, за които тук става дума и особено на „Панорама на българската литература”, е абсолютизирането и вулгаризирането на връзките между литературата и обществото.\nНе е полезно да се придава толкова голямо значение на големите исторически събития за развитието на литературния процес.\nТакова влияние, без съмнение, съществува - особено когато събитието е от изключително значение, защото то поставя началото на смяната на система. То е наситено с важни идеи.\nНо влиянието му е много по-силно върху литературния живот и неговата организация, а не толкова върху литературния процес.\nКогато Зарев подчертава значението на тази връзка, дава примери с биографии на писатели, техни изказвания, писма, бележки или с въвеждането на нови теми в творчеството им. Т. е. с външни знаци, които са важни, но не са определящи.\nЗатова и не можем да видим и проследим истинският литературен процес по този литературоведски труд.\nСъзнателно и за да не възбудя ерозия в приятелството си със Светлозар Игов, съм избягвал да пиша за неговата „История на българската литература 1878 - 1944″ (първо издание 1990).\nНо темата на тази моя студия настоява да анализирам този изключително важен, както разбирам от множеството лични изказвания, интервюта и признания, за автора труд.\nТой обича да разказва историите на своята история, в които главното е как властта е пречела тя да види бял свят. Създаде се цяло направление в българското литературознание, посветено на тези истории и за апология на труда на Светлозар Игов.\nСамият Игов го оценява изключително високо и вижда причините, поради които са му пречели, именно в това, че е нещо напълно различно и като подход към историята на литературата, и като осъществяване на нов тип замисъл и методология.\nНе изказванията му обаче анализирам тук. Аз поставям „История на българската литература 1878 - 1944″ в традициите на българската литературна историография и тя ме интересува само като такава. И то както с безспорните си постижения, така и със слабостите, които съдържа.\nИ Игов не прави разлика между литературен процес и литературен живот. А и за него те имат еднакво значение и смисъл в историята на литературата и той ги изучава едновременно, с еднакво старания и на една и съща методологическа плоскост.\nЗатова и периодизирането му се основава както на явления от литературния процес, така и от факти от литературния живот.\nВеднъж то е във връзка примерно с някаква жанрова трансформация и доминиране на някакъв литературен жанр, друг път е дата в обществения живот или факт от литературния.\nТази нееднородност в подхода създава различни равнища в историята на литературата и не намира главното в нея.\nЩе отбележа някои от опорни точки, по които се движи историята на литературата според Светлозар Игов: утвърждаване на Пловдив като културна столица след Освобождението, мемоарният епос на бунта, реалистичната проза през 80-те и 90-те години, възникване на социалистическата литература, българският символизъм, българските поетеси, литературата между септември 1923 и септември 1944 и т. н.\nСами по себе си те принадлежат на историята, важни теми са за разработване, в някаква степен дори и граници и определители на периоди в историята на литературата, но не бива да се смесват едни с други, защото са от различен ред и род.\nВ главата „Модерни и традиционни движения в началото на века” авторът очертава една картина, която е типична на подхода му в този труд: „80-те години са период на сравнително неразвит и доста спокоен литературен живот, минал изцяло под сянката на Вазов и неколцина от неговия кръг.\nПрез следващото, последното десетилетие на стария век в литературата започва по-интензивно и по-разнообразно литературно движение, явяват се нови социални и естетически разслоения, които ще се разгърнат изцяло и ще добият екстремен израз едва в началото на века”. (подч. м. - П. А., стр. 150)\nНе е ясно това „литературно движение” в рамките на литературния живот ли е или в литературния процес, защото такава разлика не е прокарана.\nМоите възражения към труда на Светлозар Игов са, че в него няма концепция за литературата и историята й. А без такава концепция, която да бъде развита и мотивирана достатъчна подробно и ясно, не бива да се пристъпва към написване на историята.\nПък не е възможно, защото няма да донесе никакъв резултат. Тя ще си остане история на имената, на литературните школи и направления, жанровете. Но не е и на литературния процес и идеите в него.\nДругият проблем, който Игов не е успял да развие и разреши, е този за връзката на литературата с обществото, респективно на историята на литературата с историята на обществото и нацията.\nА той е от изключителна важност; решаването му отваря пътя към точното формулиране на идеята за литературата и нейната история.\nИгов посочва външни и механични връзки, които са видими, установени от изследователите, но не са съществени и реално не влияят върху литературата.\nАвторът не ги анализира подробно и по същество, за да покаже какъв е резултатът от тях.\nТях можем да ги открием лесно в литературния живот и неговата организация, в поведението на писателите, в участието им в политически партии и движения, в техните изказвания и речи, но в творчеството им доминират други идеи.\nТези идеи органично произлизат от обществото като цяло и показват степента на неговото здраве, енергия и способност за създаване или разрушаване.\n„Родилните петна” на подхода към историята на литературата не са премахнати и в следващите издания на Историята, в която са правени промени и допълнения.\nИсторията на литературата, както и историята на изкуствата, е особена история. Тя е неделимо свързана с обществената, съществува в нея, свидетелства за процесите й, но се отличава от нея по своята същност и смисъл.\nСъбитията в нея са от друг ред, понеже продължават реално да живеят и в епохите, след тяхното създаване и проявление.\nЕдно значимо произведение на изкуството не принадлежи единствено на времето, когато е сътворено, а реално съществува във вековете след това.\nТо носи своето време, но обяснено и изтълкувано чрез новия социален и исторически опит, става част от друга епоха.\nВ този смисъл, историята на изкуствата и на литературата не е изучаване на миналото, но и на настоящето.\nТова звучи парадоксално, понеже сме свикнали, както отбелязва и Тончо Жечев в статията си „Методологически въпроси на българската литературна история (Бележки)” (дори и днес все още) с методологиите на т. нар. „културно-историческа” и „сравнителна” школа в литературознанието, които в своята „обективност” не се вдават в оценки и сравнения с актуалния момент, не търсят националното своеобразие и социалните измерения на литературния процес.\nПо този причина те повече се стремят да подредят фактите и явленията, да ги вместят в някаква линия на историческо движение, да ги фиксират и да запазят тяхната неподвижност. Т. е. те оставят творбите и писателите в миналото, макар да е невъзможно да ги ограничат там.\nЛитературата живее исторически в определен контекст, който периодично се променя, придобива или изгубва някакви измерения, натрупва в себе си събития и поставя пред културата и литературата нови и нови изисквания.\nНай-важният контекст обаче е съзнанието за литература и литературна история, т. е. съзнанието за това какво търсим и какво намираме в тях, каква представа си създаваме за тях, за да ги „вместим” в тази история.\nВсяко време има своята представа, поради което пишещият историята е длъжен да се съобразява с нея и да обяснява чрез нея и с нея особеностите на времената и творбите.\nЕто, Тончо Жечев твърди и това негово твърдение е заложено във всичките му литературно и обществено-исторически изследвания:\n„Ние не познаваме продължителна и непрекъсната линия на културен развой и това е намирало израз често в индивидуалната, психологическата и социалната недоизграденост на значителна част от нашата интелигенция, особено в миналото”.\nТой подчертава тази българска „слабост” с липсата на „тънката неуловима и необходима връзка между старобългарската поезия и българската поезия в по-ново време, онази синовна приобщеност към усилията на отците и праотците, която в края на краищата създава чувството за приемственост, образува културните напластявания като здрава основа за облагородяване и изтънчване на нравите, за изграждане на граждански добродетели”.\nБоян Пенев и Гео Милев утвърдиха в българското литературознание тезата, която се родее с патоса на Иван Вазов в поемата „Паисий” от „Епопея на забравените”, за революционния скок от Средновековие в Новото време и за липсата на каквато и да било приемственост между литературите на тези две епохи.\nТук се срещаме с нещо твърде любопитно, характеризиращо отношението на Модерната епоха и особено времето след Освобождението.\nБългарското възраждане, за разлика от западноевропейското, възражда не античността, а Средновековието, когато българите са имали своя могъща държава. Не случайно преп. Паисий прави такава ярка апология на тази епоха, за да я свърже чрез идеята за държавата с новото време.\nНо цялото наше Възраждане е методично (било открито, било косвено) отрицание на Средновековието, в което доминира религиозното съзнание и господства като държавна религия Православието.\nСега Църквата се използва като доказателство за необходимостта от държава, която да се разположи в границите, съответстващи на диозеца й. Т. е. върху териториите, на които живеят българи-християни.\nТя е един своеобразен прототип на новата държава и дълго време, поради неяснотата с развитието на национално-освободителните борби и несигурността от техния изход, самостоятелната Българска православна църквата е главната цел на буржоазно-демократична революция.\nБългарската буржоазия се задоволява със създаването на Екзархията и затова прави решителен опит да я постави в свое подчинение.\nПонеже не успява, търси вече други варианти за своето удобно разполагане в създалите се обществени, икономически и политически реалности.\nИнтелигенцията заживява с болезненото съзнание за нашата изостаналост и за необходимостта да догонваме „напредналите” и да заприличаме на тях.\nПоявяват се нови идеали, нови кумири, нови светли примери за подражание - особено след Освобождението.\nТова са буржоазни примери и буржоазни идеали, нямащи нищо общо с православното религиозно съзнание на Средновековието.\nСъздава се впечатлението, което се оформя и като научна теза, че между Възраждането и Средновековието и техните литератури и култури няма нищо общо, липсва приемственост, защото движението им е в различни посоки.\nДори се твърди, че преп. Паисий едва ли не на празно място отваря началото на нов тип литература, но се пропуска, че той е монах, брат на Хилендарската обител, който пише своята „История” не като модерна книга, а като богослужебно произведение, предназначено да се чете в храма като тип проповед.\nТова не е книга за самостоятелно четене и възприемане. Затова и авторът я дава за преписване на духовници, а не на светски лица.\nЦялата книжовна дейност на св. Софроний Врачански е в духа на средновековните традиции. Всичките му книжовни трудове са богослужебни.\nА неговото „Житие и страдание” не е писано като литература. Същото се отнася и до Неофит Бозвели.\nТрудно е да се забележи някаква връзка между късните възрожденски писатели и средновековната литература, но втората половина на ХІХ век е вече друга епоха, която има твърде малко с предходната.\nИ не тя трябва да бъде доказателство за липсата на приемственост и последователност на българското литературно развитие.\nТрадицията на Средновековието се проявява и в някои жанрови предпочитания на българските писатели от ранното ни Възраждане - напр. одата. Българските одически произведения наподобяват житийната литература.\nА самият факт, че първите ни възрожденски писатели са духовници и то монаси също е аргумент срещу тезата за прекъснатата връзка между двете епохи.\nБългарската литература бързо се обуржоазява, тъй като и самата нация придобива белезите на модерна общност. Това става предимно чрез преодоляването на религиозното съзнание и възприемането на идеите на европейското Просвещение, на буржоазната демократичност и устройство на обществото.\nПоявил се е нов тип личност с ново съзнание за своята абсолютна ценност като свободен човек.\nТова проличава още в „История славяноболгарская”, но особено ярко то се проявява в „Житие и страдание” на св. Софроний Врачански. Казах, че това не е литературна творба, но тя става такава по силата на своя нов реализъм, живото си слово и новото съзнание, което изразява.\nЗащо обаче в българското литературознание, а и в българската историография изобщо, битува схващането за прекъснатост между Средновековие и Модерна епоха?\nПолитическият смисъл на „Възраждането на Средновековието” като епоха на силна българска държава не е достатъчно, за да утвърди комплекса от нравствени и естетически ценности, които да мотивират българската буржоазно-демократична революция и да ускорят хода на историята, за да дойде по-бързо отхвърлянето на духовното и политическото робство.\nНужни са други идеали, които да стимулират буржоазната личност и да й създадат нов мироглед и позиция.\nТова новата личност не може да намери в Средновековието.\nТам е миналото с неговото религиозно съзнание, със зависимостта от Църквата и вярата не в себе си, а в Бога.\nБез да бъде отречено, както стана в Западна Европа, новото време не би могло да заеме своето историческо място.\nСтремежът сега е към Европа и Русия, на тях да заприличаме и да скъсаме с всичко, което ни връща назад или ни задържа на място.\nЕвропа е отишла толкова далеч напред, защото имала други традиции, а ние, изостаналите, пишем е четем жития, докато другите се радват на светските си творби, на великите си романи и драми.\nТози аргумент „срещу Средновековието” и днес още е жив.\nГолемите недостатъци на досегашните опити за написване на история на българската литература, а най-вече днешното нежелание за такава история, са доказателство за равнището на българското литературознание.\nНяма да пресиля, ако кажа, че то е (особено днес и доколкото днес все пак съществува!) много повече подражателно и безидейно отколкото нормално и оригинално.\nПостмодернизмът успя да го обезличи и разруши. Той разруши и системата за обучение на филолози и литератори.\nЗатова и от университетите излизат слабо подготвени хора, които нямат знания и са под силното влияние на своите преподаватели-постмодернисти и неолиберали.\nНикой не се занимава с методологическите проблеми на литературознанието и на историографията на литературата.\nТова вече се утвърди като постулат за българското литературознание.\nТо уж изучава литературата, но всъщност повече пренарежда йерархията й, за да реабилитира съмнителни или далеч не измежду първите писатели, но по политически причини да ги направи водещи.\nНо историята на литературата не може да се изучава и описва слепешката, по случаен принцип, спекулативно.\nТя се нуждае от задълбоченост и изяснена методология, за да се открои основната идея в нея.


25 ноември - датата, на която си отидоха двете...\n25 Ное 2020, 23:19 1341 0\nНовината за смъртта на Диего Марадона разтърси световния футбол. По същия начин - точно преди 15 години - светът бе разтърсен от кончината и на друг велик футболист: легендата на Манчестър Юнайтед Джордж Бест.\nДвамата футболни великани, които са често определяни за "лошите момчета" на играта, ни напускат на една и съща дата - 25 ноември. Джордж Бест умира през 2005 година на 59-годишна възраст, докато Марадона напусна тази свят на 60-годишна възраст.\nБест играе с фланелката на Манчестър Юнайтед в периода 1963 - 1974 година, като успява да отбележи 137 гола в 361 мача за "дяволите". Той е юноша на Юнайтед. Марадона започва професионалната си кариера 13 години по-късно - с Архентинос Хуниорс.\nПовече новини около Диего Марадона може да намерите тук


Оферти за налични хотели в Lalghati\n1 отзиваGolden Lakes Hotel...Толкова ниска/о колкото Hotel Nirmal Residency...Толкова ниска/о колкото Още райони в Бхопал\nBhopal, Madhya Pradesh 462011 Стая Екзекютив е резервирана преди 23 часа, 30 минути, 27 секунди\nНад 1 075 000 обекта в цял свят и добавяне на нови ежедневно Доверяват ни се повече от 29 500 000 удовлетворени потребители Ценова гаранция на Agoda Над 12 милиона коментари от потребители на Agoda Възможности за настаняване в повече от 58 000 града в цял свят Забележителности в Lalghati Национални паркове\nLalghati е перфектното място за опознаване на изключителните културни забележителности и атракции в Бхопал. Заради множеството си атракции, тази най-посещавана част на града няма да престане да ви удивява. Lalghati предлага известни забележителности, чудесни ресторанти и множество вълнуващи развлечения. Планирайте вашето следващо пътуване до Lalghati, или до която и да е част на Бхопал чрез Agoda.com гарантиращ най-добрите цени. Разгледайте пълния списък от хотели и намерете най-подходящото за Вас място. Споделете кои са вашите мечтани дати за пътуване в Lalghati и ние ще ви посочим най-конкурентните цени, достъпни в този период.\nОтличени хотели в Lalghati, Бхопал\nРазположен в Lalghati, Golden Lakes Hotel е перфектно място да почувствате духа на Бхопал и...\nРазположен в Lalghati, Hotel Nirmal Residency е перфектно място да почувствате духа на Бхопал и...\nХотели в Lalghati: Golden Lakes Hotel\nИнтересни места в Lalghati: Gufa MandirAnna Sagar Bhojnalaya


Коментари - Правителството прие ключови промени за вторите пенсии | Бизнес.dir.bg\nПравителството прие ключови промени за вторите пенсии\nИзмененията засягат главно 17 000 жени, които предстои да се пенсионират през септември 2021-а\n03:47 | 16.10.21\nТипична калинка и типичен кадър на ГЕРБ. С пет купени дипломи, дъщеря на ченге от ДС. Едва говореща английски. Куха лейка.\nНакрая държавата ти прибира парите и това, което ти остава е да "охлаждаш" супата.\nМного късно и много малко герберунковци. Ще гласува срещу ГЕРБ.\nТази до кога??? Този пасквил е никой\nголема грижа за хората, 650 лева..... средно 2 лева на ден.... 1 евро..... баси държавата\nЕ не си ли доволен от новите ни самолети?!\nДокато пенсиите не станат 70-80% от ТЕКУЩИТЕ заплати нищо не правим. Не е много ясно как ще се постигне, но видимо не може да стане на капиталов принцип, защото фондовете нямат реална доходност като махнем инфлацията. В най-добрия случай са на нула, а осигурителният доход расте през това време. Някога, когато/ако доходите у нас станат подобни на тези в развитите страни евентуално капиталовият принцип би работил, но отново не е сигурно защото цялата финансова система на света е отровена от евтините напечатани пари. Т.е. няма в какво да се инвестира, активите са с надути цени и не осигуряват възвръщаемост. Капитализмът май приключи през 2009г., но още не е оповестено публично.\nА парите в банковите депозити над 50 милиарда лева имат ли реална доходност - нямат - за тези пари няма ли инфлация??\nТова правителство е нелегално. Нищо което е приело не трябва да се запази. Всичко е в ущърб на българските граждани. В угода на турски, щатски, германски и руски интереси, български не.\nПравителството е законно избрано. Нелегални бяха протестърите, които мятаха яйца по фасадите на сградите и блокираха градският транспорт в столицата.\nНищо, предприето от това правителство, не е за доброто на гражданите. Ще дойдат избори и такива схеми трябва да бъдат разследвани задължително. Плюс защо точно в края на годината...?!\nСтил на управление. Нищо чудно с този кодекс да бъдат изменени и други закони.\nХайде не ни разваляйте празниците с тази ... муцуна.\nСъмнителна работа (нерегистриран)\nГЕРБ имат някакъв странен навик да предприемат важни законодателни промени, засягащи стотици хиляди, точно в дванадесет без пет, така да се каже. Преди няколко точно около Коледа онова селско ергенче Владислав Горанов беше решил да прехвърля пенсионни фондове към НОИ. Целта ясна като бял ден - веднъж попаднали там, вноските трябваше да попаднат в някакъв общ кюп, за да се загубят безследно. Сега отново се случва нещо подобно...\nТогава най-бързо стават нещата (нерегистриран)\nВ дванайсет без пет - точно когато сте безпаметно пияни или надрусани, или когато онождате любимата жена/любимият мъж.\nТази на картинката ,като я видя,си мисля за надзирателка в концлагер.Или някоя змия ,която те наблюдава ,преди да ти се нахвърли.Вътрешно чувство,какво да правиш.\nКак не Ви е срам??? 20 години реформа и кАкво- НИЩО ! КОЙТО РАБОТИЛ И ВНАСЯЛ ЩЕ ВЗЕМА С ТЕЗИ КОИТО НИЩО НЕ СА ДАЛИ - А ЩЕ ВЗЕМАТ. ЗА КАКВИ НАСЛЕДНИЦИ - А ТЕЗИ ПРЕДИ 1960Г. - ТЕ НЯМАТ ЛИ НАСЛЕДНИЦИ.БАЩИ И МАЙКИ НЯМАТЕ ЛИ....?\nДа питам. Участието, тоест, влагането на пари в тези втори пенсионнин фондове задължително ли е в България? Ако не е тогава вие си решавате , но ако е задължително това вече е проблем. Тук има един много популярен пенсионен план - 401К - но участието не е задължително даже и да го предлага компанията. В повечето случай компанията плаща от 3-8% от брутната заплата ако и вие внасяте толкова. Ако не внасяте нищо то вие бихте загубили тези пари. При всички случай няма абсолютно никакво бутане да имате 401К, даже напротив - ако се предлага се счита за голям бенефит.\nЗначи имам 7000 пенсионен бонус... Докато им дойде времето ще мога един маратонки да си купя. Като със жилищноспестовния ми влог.\nНа тая отвратителна гробарска лелка някой вярва ли и? Свинката не и пука за никакви пенсии и пенсионери.\nПак гласувайте за тая прасица и герб... Така са се окопали и организирали престъпна крадлива група, че чекмежджетата са някакви жълти стотинки. Чудя се всички срещу герб дали няма да е по-добре макар и с комунистите - поне в началото ще се пазят от крадене че няма да знаят кой може да ги изпорти... "За да изпълни условията за получаване на пожизнена пенсия по партидата си клиентът на УПФ трябва да има натрупани суми, гарантиращи изплащането на пенсия не по-ниска от 15% от минималната пенсия." - за колко години? Ами ако ги надживее или вече сте планирали Ковид - 21?\nПътят към Ада е павиран с добри намерения (нерегистриран)\nВсички срещу Герб, барабар с комунистите, щото в началото щели да крадат по-малко. Но после ще ви разкатаят мамата.\nПротестъри и лузъри (нерегистриран)\nИ всички да сте срещу Герб пак ще сте по-малко от двата милиона пенсионери, които Герб обгрижва\nЧети внимателно, когато не разбираш нищо - пише ПОЖИЗНЕНА пенсия.\nНякой да вижда нещо друго? (нерегистриран)\nСамо, като видя тази ялова свиня със змийски поглед, ми става ясно че нагло ще лъже наивните хорица!\nТова правителство е ялово от началото си.\nПенсионирах се преди 11г.с 44г. и 9месеца стаж като ел.техник със 217лв. Разбрахте ли,какво ви чака....\nНещо не е наред пич. Или не си се осигурявал или нещо не ни споделяш. Не, че защитавам системата. :)) Сега колко получаваш? Щото минималната заплата преди преди 20 години беше 58 лева. Минималната заплата преди 11 години като нищо ще е около 250 лева. :)\nОткраднаха ги. Ако иска човек да си ги изтегли накуп - няма право. Крадци\nТи си глупав трол!\nКъде видя кражба? Не случайно се нарича "втора пенсия", получаваш месечни суми с които да преживяваш, а не пари на куп които да изпукаш за 2 месеца и после да си по кофите :( .\nВидях кражба в това, че съм внесъл много повече, от това което ще получавам. Натрупване няма, има само редукция, да не говорим за обезценяването на парите с времето!\nНе по кофите, а по контейнерите.\nОставка на министърката и на ресорния отговорник за вторите пенсии в КФН!\nПървите финансови институции, които се сринаха през 2008-9 година бяха частните пенсионнире фондове. След банките, това е другият финансов лост за ограбване на кинтите!\nА тези, които имат понатрупани средства, какъв избор ще имат освен един... Нямат избор... Избор имат само тези с малко пари по сметката...??!!\nАми чети! (нерегистриран)\nАми чети! Пише го! Точно обратното е! Тези с малкото средства няма да могат да избират!\nЗатова правителство трябват заключови промени в Централния !\nЯ повтори пак,явно съм глупав и не разбрах какво каза. Моля да ме извините.\nИзвинен си. (нерегистриран)\nТи не си виновен, баща ти е виновен!\nПотърсете натрупаните 7 млр. Няма ги!\nЕдинствения факт е, че си трол и пишеш неверни глупости\nЛобистки закон за облагодетелстване на така наречените "Пенсионни фондове " Пирамиди със съгласието на държавата . Никой не знае как се влагат и харчат парите на милиони овци !\nКато казваш, че никой не знае, имаш предвид, че си Никой и не знаеш? Влез на страницата на КФН и ще намериш достатъчно информация.\nАми не е точно така, има 1, 2 фонда които не са български и функционират и в други държави от години, при тях се работи професионално и спазват всички изисквания на КФН. КФН следи и българските фондове, но всички знаем, че у нас има богопомазани крадци, така, че залагаите на западното.\nАбсолютни глупости Булгар. Няма разлика в контрола от КФН. Като залагаш на западното - отивай там.\nАбсолютни глупости. Вземи почети малко. Абсолютно всичко има на страницата на КФН.\nспука балона (нерегистриран)\nще се види дали е балон или не! Методите за изплащане ощетяват пенсионерите: 1. Няма право да си изтеглят спестяванията накуп ако има повече средства там! (Защо това са частни пари!) 2. Няма индексация при разсрочено плащане! 3. Няма онаследяване при пожизнена пенсия?!?\nАко спрете двойното индексиране на работещите пенсионери, ще имате пари да индексирате пенсиите на останалите пенсионери не със 5% , а с 15%. Вижте Русия , там НЕ индексират пенсии на работещи пенсионери. Защо ? Какво получават : 1. Пенсия 2. Заплата 3. Индексация ,защото си работил. 4. Юли месец - индексация по швейцарското правило. При пълни бюра с млади, безработни българи, загубили работата си, да заемаш място на млад, переспективен човек е много лошо. Тия хора се опитват да хранят децата си !! Освен това, пенсионерите, които не работят , не са мързеливи, а твърде стари или болни. Това е супер несправедливо и вече на хората им писна !!!\nКъде ги тия бюра с млади, безработни българи? Бюрата са пълни с необразовани пияници, които никой не иска да вземе на работа. Опитай да намериш някой кадърен! И изобщо не опира въпроса до заплащане!\nАко плащаш прилично за добре свършена работа, ще има опашка от желаещи. Но при условия като да си на " изпитателен" срок от 6 !!!! месеца и на края на 6 месец да прекратиш договора, има да чакаш !! Или - ама то сега, няма пари , блабла..\nдо само питащия (нерегистриран)\nще има опашка от желаещи да вземат парите, не и от можещи да свършат работата!\nИма доста млади българи, които са безработни. Няма страшно, ще емигрират. Те заслужават по-добро бъдеще другаде. Аз също ще стягам куфарите само да минат изборите. ГЕРБ ме изгониха от работа, но нищо, по света има още много възможности. Съжалявам само, че допуснах грешка, като кандидатствах за държавна работа без връзки, но човек се учи.\nДа продължа : Аз.лично си получих парите от втория фонд до стотинка, нямах никакъв проблем.Хората бяха изключително точни. Друго : Президент Путин излезе и каза - вие, работещите пенсионери имате право на избор, вие избирате - или работите, или получавате индексации към пенсиите си. Всички тарикати, които помислиха, че могат и да не обявят, че работят, бяха установени и на следващия.месец недоброзорно получената компенсация просто им беше смъкната автоматично от пенсията. Няма не искам , няма недей. Лъжеш ли държавата, тя ти отчислява парите от пенсията и точка.\nСтига с този гном и тая раша! Като много ти харесва - отивай!\nСамо на Владимир Владимирович не могат да му отчислят откраднатото от държавата.\nСамо Питам на кой свят живееш? За да наемат пенсионер на работа означава, че той е добър специалист, а в бюрата са повечето без образование или мързеливци. Ако си кадърен, ще си намериш работа и без Бюрото, а от там между другото им плащат пак от осигуровките и на работещите пенсионери.\nСамо да питам и аз, докога ще търпим група охранени държавни чиновници, които надзирават тия пенсии в КФН да получават огромни заплати за нищоправене?\nДокато искат те, защото плюещите също нищо не правят!\nПравят, но на никой не му пука!\nКакво стана със съдържанието на чекмеджето от нощното шкафче?! гешев каза че това не е верно и не е съществувало забравете\nПитам се, дали пък и това не трябва да се прави в парламента... Ама сигурно бъркам нещо...\nКакво стана със съдържанието на чекмеджето от нощното шкафче?!\nПарите в тези фондове са вложени в кухи акции и облигации... Откраднати са през тях... Понеже сега нямат средства за плащане предлагат разсрочено такова... Тъй като всеки месец влизат гарантирани със закон пари в тези фондове новите вноски ще се ползват за новите пенсионери, а натрупаните досега 7 милиарда са откраднати и никога няма да бъдат върнати.... Факти!\nНе е точно така. Разсрочено плащане предлагат само ако не могат да ти гарантират минимална пожизнена пенсия. Примерно имаш 5000 лева във фонда. Минимално прябва да ти плащат по 45 лева на месец - 15% от 300 лева. Парите ще ти стигнат за 10 години грубо. Да де ама те пожизнената я смята на база 18 или 19 години. Е 5000 лева ти ги плащат разсрочено и айде чао - оставаш само на "намалената" пенсия от НОИ. Ако живееш 2-3 години след катоси се пенсионирал - добре, ама ако доживееш до 80 - жалнати майка с намалената пенсия от НОИ. Цялата работа има и рекламен ефект, защото ще се разправя как универсалните фондове изплащали "големи" пожизнени пенсии като тактично се забравя, че за някои хора, а те няма да са малка част, изобщо няма да има пожизнени пенсии.\nА ако Не намалената пенсия от НОИ пак ти е под гарантирания минимум от 300 лв.?\nС колко ти намаляват пенсията от НОИ ако си се осигурявал в частен пенсионен фонд? Питам защото не знам.\nДа променяш правилата в края на второто полувреме, е най-малкото обидно!!!\nПосочи кои точно правила са се променили! Трол!\nТролове и комунисти търсете в герб, моля.\nДа ви го кажа накратко (нерегистриран)\nВзимаме, но когато дойде време за изплащане се чудим как да не ги дадем или колкото може по малко да дадем. Най добре мрете от ковид, че да не ни занимавате.\nПразни са, затова променят правилата.......\nДа де това е основното, празни са. Аз нещо се опитах да иронизирам ситуацията, ама работата е трагедия.\nЕдни пари ми трябват за изборите, а което остане - в чекмеджето! Бойко БорисОФФ\nИскаме си парите сега (нерегистриран)\nТия пари ги взеха насила и не искат да ги върнат! Съд за грабителите!\nКовид 19 е идеален за пенсионните фондове ,няма да фалират.\nПо-важното е защо родените след 1960 г. ще взимат с 28 % по-малка пенсия от НОИ от родените преди това. Това трябва да се промени, а не условията от втората пенсия. Каква е логиката в това? Докато не се промени, разликата в пенсията ще си остане, освен ако не се прехвърлим в НОИ. Защо са тези фондове след като дори при осигуряване на максимален осигурителен доход пенсията от НОИ и тази от фонда няма да е максималната. Просто отново лъжи.\nНе са 28% ами са към 13% за първите пенсионирани (после се покачва до към 26.5%), защото реална през първата половина от стажа (до 2002 година) осигуряването е било само към НОИ. А логиката е проста - с какъвто % си се осигурявал в НОИ, такъв % от пенсията запазваш от НОИ. По-интересен е въпроса какво става с парите (5%) отишли към Универсални фондове и те каква доходност имат и ще успеят ли да компенсират "намалението" от НОИ?\nВсякаква подобна промяна никога , ама никога не е в услуга на хората, това е поредната вратичка да се дават по-малко пари или изобщо никакви\nЗабравете пенсиите и натрупаните пари (нерегистриран)\nТези пари не са за вас те са за чекмеджетата\nАбе правителството денонощно работи в наша полза и все има недоволни.\nАми много сме разтревожени, че правителството и лично нашият Първи Партиен и Държавен Ръководител много се преуморяват и желаем да оттеглят в почивка. Дълга. Не знам колко ще е по НК.\nРаботи, но за нас снимките, а за него чекмеджето и съдържанието му.\nвсички работещи на тази територия се намират в парламента, правителството и президентството! ако не са те, паразитиращите туземци ще изядат всичко, вкл. и съчките и след това ще умрат от глад! затова за заплатите на работещите и за техните пенции да няма никакви тавани!\nКакво стана с онаследяването или вече отпада тази възможност?\nкак да получиш максималната пенсия, за натрупаните ти средства (нерегистриран)\nНе разбирате смисъла на изчислението на база продължителност на живота/таблица за смъртност (това е най-старият използван и до днес математически модел - още от времето на Халей 1693г.\nЧастните фондове имат индовидуални договори с частни лица. Като кавъв вид посредник и администратор на лични спестявания се намесва държавата ?!\nЛично аз не желаех да подпиша такъв договор ,наложен със закон и искам парите внесени без моя подпис в пенсионния фонд.Как мога да си взема моите пари?\nКато суверен (нерегистриран)\nДемек като борец. Това вече са техни пари АТИ глупако им ги даваш за да си купиш малко надежда преди да пукнеш!\nАко не беше Боко Тиквата ,сега щях да съм пенсионер.На 60г съм , и ще се наложи да чакам поне още 5г за пенсия , ако въобще я доживея.В това положение са още около 200 000 българи.Реално пенсионерите в България получават най-малките пенсии и живеят най-малко в цяла Европа/средно мъжете живеят 69.2 г/ Значи внасям 45г за пенсия ,която евентуално ще получавам около 4.2години. Дано се задавят с откраднатите пари всички от крадливата банда Герб.\nВ Македония, на която се присмиваме минималната пенсия е 209 евро.\nОсвен Боко Тиквата са виновни и всучки правителства преди него. Тиквата просто заби последният пирон. Правя равносметка, че започнах на график по 4 човека на 4 смени, а колегите ми, които се пенсионираха на 55 втора категория сега вземат около 1000 лв пенсия и имаха 35 дни платен отпуск. Аз за същия труд съм в график 3 човека по 3 смени, имам 22 дни отпуска, ще се пенсионирам на 65 и с пенсия около 300, защото Домусчиев прокара закона за морските лица и самоосигуряването им. Толкова за търговията с влияние, много модерно станало покрай Бобокови.\nТака ще си умреш с надеждата (нерегистриран)\nБоко взел пари не връща камо ли пък либерастите\nБоко "специалиста" заложи доста капани за следващото правителство.\nМного професори млади много доценти , те са без таван за пенсия , затова се натискат за научни титли\nМоже ли да поясниш - Професори и Доценти без таван на Песнии ? В Справката на НОИ има Таван - 3000 лева ?\nПак ни го сложиха\nКакво са ти сложили бе, Щерев? Кое в текста ти казва, че са ти го сложили? Дрънкате глупости на килограм!\nТе не са го вадили (нерегистриран)\nИ нищо за онаследяване!


ЕС е готов да одобри до края на януари ваксината на "АстраЗенека" - BG VOICE\nАгенцията е извършила досега предварителна проверка на ваксината, която след одобрение ще бъде третият достъпен в ЕС препарат за защита от заразяване с COVID\nНа 29 януари ваксината на „АстраЗенека“ може да получи одобрение за приложение в ЕС, съобщи във вторник Европейската агенция по лекарствата. Агенцията уточни, че производителите на този препарат са внесли документите си за оценка.\nУточнява се, че агенцията е извършила досега предварителна проверка на ваксината, която след одобрение ще бъде третият достъпен в ЕС препарат за защита от заразяване с COVID. Председателят на Европейската комисия Урсула фон дер Лайен съобщи, че при положително становище на лекарствената агенция, разрешението за пазарен достъп ще бъде издадено много бързо. При одобряването на първите две ваксини ЕС даде разрешение в същия ден, в който лекарствената агенция се произнесе положително.\nОще по темата"АстраЗенека"featured_BGВаксиниЕСкоронавирус\nЗащо грешен тyит нa Mъcĸ дoнece 1500% cĸoĸ нa aĸциитe нa нeпoзнaтa фиpмa зa 24 чaca?\npeзyлтaтът oт нeгoвaтa пyблиĸaция в Тwіttеr caмo дoĸaзвa ĸoлĸo "нaжeжeн" e фoндoвият пaзap в мoмeнтa


Начало > Банов гледа на писмото на интелектуалците с разбиране, болка и надежда\n11:12, 13 окт 20 / Политика 25 1270 Редактор: Цветилена Симеонова\nМинистърът на културата Боил Банов гледа на писмото на стотици интелектуалци срещу модела „Борисов-Доган-Пеевски“ с разбиране, с болка и с надежда. Това заяви самият той пред БНР.\nПрипомняме, че на 1 октомври стотици творци изпратиха отворено писмо до Народното събрание, Министерски съвет и други институции с искане за оставки на премиера Бойко Борисов и правителството, на главния прокурор Иван Гешев, на председателя на Народното събрание Цвета Караянчева, на председателя на Комисията по култура в парламента Вежди Рашидов, както и на генералния директор на БНТ Емил Кошлуков. Сред подписалите писмото са едни от най-популярните хора в сектора на културата у нас.\nБанов коментира и средствата, отпуснати на творците заради кризата, като заяви, че в сектора не може въобще да се говори за хипотеза, че парите не са стигнали до хората. Той припомни, че годината е започнала със сериозни инвестиции в културата, които са продължили и по време на коронавирусната ситуация. „За много хора даже сумите, които влязоха в културата и стигнаха до огромен брой творци, бяха повече от очакваното“, коментира министърът.\n„Стартирахме с 2,5 млн. лв. допълнителни, след това 5 млн. лв. допълнителни и лятото 15 млн. лв. още“, посочи Боил Банов. Той акцентира върху гарантирането на доходите на работещите в държавния сектор в сферата на културата, за да премине „този труден период“. Относно парите за независимите артисти министърът обясни, че по първата програма са се възползвали 1150 души при идентифицирани 1200.\n„Ще се сформира бюджет (за 2021 г. - бел. ред.), който да подкрепи и развива работещите в сферата на изкуството и културата“, увери Банов. Според него са взети мерки не просто да се обезпечи „преминаването през тези трудни времена, но и развитието“. Става дума както за киното, така и за сценичните изкуства, археологията и свободния сектор. „В нашия сектор целта не е да настройваме артист срещу артиста. Средствата за култура се увеличават всяка година и то драстично – не само по линия на правителството, но и по линия на общините“, каза още министърът на културата.\n„Никой в момента в тази ситуация няма да глобява когото и да било“, коментира той по повод приключилата разяснителна кампания за уреждане на правата за публично изпълнение на музика в салоните за красота.\n„Законът си съществува. Който прецени, че отделянето от неговата дейност по 10 лева на месец ще подпомогне артистите, създателите да създадат нови добри произведения, които той да ползва в своето ресторантче, магазинче, фризьорски салон, за да има повече клиенти - то е взаимен процес. Който си направи тази преценка, той може законосъобразно да действа и в момента. Това са практики в цяла Европа. Когато говорим за европейски начин на мислене, би трябвало във всички аспекти да бъдем европейци“, обясни Банов.\nАнонимен 02:15, 14 окт 20\nБоил Банов интелектуалци писмо култура министър оставка пари


Необзаведен | ИМОТИ КОМФОРТ-СЛИВЕН\n401 Стаи1 Баня\n330лв - МагазинОфисиПомещение\nАгенция ”ИМОТИ КОМФОРТ” дава под наем партерно помещение на главен булевард, недалеч от Розова градина и Градска градина. Помещението е с площ 51кв.м, разпределени в търговска зала и санитарен възел.…\n511 Стаи1 Баня\nИдеален център, до Ларго, етаж от къща 120кв.м.\nИмоти комфорт Ви предлага за продажба в идеален център етаж от къща на метри от главната улица -Ларго за живеене или офиси /представителство и др. Състои се от 5 стаи,…\n1205 Стаи1 Баня\nкв. Българка, НС 140 кв.м. акт 16\nАгенция ”ИМОТИ КОМФОРТ” продава тристаен апартамент, ново строителство, с голяма площ в кв. Българка, с отлично местоположение. Сградата е въведена в експлоатация (Акт 16). Чиста жилищна площ 120кв.м. с включени…\n1404 Стаи2 Баня\nсело Бяла, къща с двор без съвременни подобрения\nИмоти комфорт Ви предлага за продажба къща в село Бяла, къщата се нуждае от ремонт, тухлена, на 1 етаж състои се от 3 стаи.. Избено помещение и баня . Външна…


4 клуба от Висшата лига ще спорят за подписа...\n27 Дек 2020, 20:57 793 0\nЧетири клуба от Висшата лига проявяват интерес към крилото на Манчестър Юнайтед Даниел Джеймс, пише британското издание The Daily Star. Това са Уест Бромич Албиън, Брайтън, Бърнли и Лийдс.\nПрез този сезон Оле Гунар Солскяер почти не разчита на Джеймс, който има само осем мача във всички турнири, в които е вкарал два гола. Изглежда, че норвежкият специалист не смята да разчита на британеца, който бе привлечен през лятото на 2019-а.\nВ същото време интерес към него не липсва, като горепосочените четири клуба са готови да наддават за него. Въпреки това изглежда слабо вероятно трансферът да се осъществи през януарския трансферен прозорец, освен ако не бъде привлечен друг играч на негово място.\nНаскоро пък се появиха информации, че Манчестър Юнайтед може да отмъкне бранител, силно желан от Ливърпул (подробности тук).


Глория ликува: Отърва се от зетя - Любопитно — Стандарт Нюз\nГлория ликува: Отърва се от зетя\nГлория и Симона Загорова бяха първите гости в новата рубрика на Петя Дикова "Столът на мама" в предаването "Тази събота и неделя". Симона сподели, че се е разделила с Даниел, който е баща на дъщеря й, но семействата и на двамата ще участват максимално в отглеждането на малката Галина.\n"Песента "Радост-тревога" я измислихме с баща й, като се прибирахме с колата, като се прибирахме към вкъщи - той измисли куплета, а аз рефрена", сподели Глория за парчето, което е посветила на дъщеря си.\n"Много е мило да напишат песен за теб. Много ми се иска и аз да напиша песен за Галина", каза Симона.\n"С Даниел приключихме нашите любовни отношения. Все пак сме нейни родители, така че и моето, и неговото семейство ще участват максимално в отглеждането на Галина", допълни Симона.\n"Имах вътрешен усет, че ще е момиче - бях сигурна. Това е може би най-хубавият момент в моя живот като цяло", сподели тя.\n"Аз бях на седмото небе, като разбрах, че ще е на моето име", допълни Глория.\n"При мен не беше планирано забременяването, но моята майка ми каза да не се притеснявам, защото ще ми помага с отглеждането на детето", каза Глория.\n"При Симона беше по същия начин - не беше планирано. Тя забременя след първия месец, след като се запознаха с Даниел. Това е един Божи дар - след като Господ е решил, така трябва да бъде", допълни тя.\n"Музиката е била като моя втора майка", каза Симона, която вече има своя музикална школа.\n"За моя най-голяма радост и щастие пях на една сцена с Лепа Брена това лято", каза Глория. Певицата сподели, че се е срещнала и с Драгана Миркович във Видин, определяйки това като най-паметната среща в живота си.\n"Нямам нищо против да ме наричат баба. Аз съм баба на Галина - дай Боже всекиму. Това е благословия за всеки един човек и родител", заяви Глория.\n"По-лесно се споделя с бабата, защото имаш по-голям респект към бащата и майката", допълни Симона.\nA post shared by G L O R I A ❤🎤 (@gloria_bulgaria)\nТагове: Глория Симона Загорова\nПевицата облече костюма на Принцесата\nНе ми се коментира нищо свързано с личния ми живот, заяви красавицата\nОтмина кошмарния Коридор на Затъмнението\nМасоните ще изчезнат, идва една страшна година за климата, твърди ясновидката\nБухалът се завърна в шоуто


Брадфорд - Транмиър Прогноза 20 април 2021\nБрадфорд – Транмиър Прогноза 20 април 2021\nxGprognozi.com » Футболни Прогнози » Брадфорд – Транмиър Прогноза 20 април 2021\nБрадфорд ЗЗПРП\t Още\nТранмиър РЗРРЗ\t Още\nЗ (1.34) 2 - 1 (2.03)\nЗ (1.87) 0 - 2 (1.53)\nП (1.35) 1 - 0 (1.03)\nП (1.38) 4 - 1 (1.58)\n1.14 xG / 1.22 G\n1.15 xG / 1.09 G\nНа 20.04.2021 един срещу друг се изправят отборите на Брадфорд и Транмиър. Двубоят е част от програмата на 43 кръг във Англия Лига 2. За последно двата отбора се изправиха един срещу друг в шампионатен двубой на 26.12.2020. Той завърши при резултат Транмиър 0 - 1 Брадфорд. От началото на сезона в Англия Лига 2, Брадфорд печели средно по 1.48 точки в домакинствата си. Транмиър добавя към актива си средно по 1.52 точки в гостуванията си.\nНападателите на Брадфорд получават добри шансове за гол, но не се възползват. Позицията на Брадфорд в класирането може да е много по-висока, ако футболистите в предни позиции поемат отговорност и покажат по-добра концентрация в следващите мачове. Според данните ни Брадфорд се очаква да вкарва средно по 1.4 гола като домакин този сезон в сравнение с вкарани 0.96 до момента.\nВ домакинствата си Брадфорд допуска средно по 0.83 гола. За момента това е по-малко от очакваните средно по 1.41 гола, но ще е нужно повече концентрация в следващите мачове. В противен случай резултатите на Брадфорд може да се влошат в следващите кръгове.\nСпрямо статистиката, с която разполагаме за визитите на Транмиър, вкараните попадения (1.09) са по-малко в сравнение с очакваните (1.15). Това означава, че нападателите на Транмиър не се възползват от създадените шансове и ги пропиляват. Нападението на Транмиър ще се нуждае от повече концентранция и късмет, за да помогне на съотборниците си.\nВ защита наставникът на Транмиър определено може да изисква повече от своите играчи. Статистиката показва, че Транмиър очаквано ще допуска средно по 1.33 гола в гостуванията си, което е по-малко от действително отбелязаните във вратата им (1.22 ), но това не винаги е повод за радост. Във важните моменти късметът няма да е на страната на гостите и те ще изпуснат ценни точки в борбата за по-предно класиране.\nБрадфорд - Транмиър Резултати\nСпоред статистиката, с която разполагаме, в последните години двата отбора са изиграли общо 3 мача помежду си в Англия Лига 2. Във въпросните 3 двубоя, Брадфорд записа 2 победи, Транмиър триумфира в 1 мача и 0 мача завършват с равенство. Според данните, с които разполагаме, Брадфорд и Транмиър вкарват средно по 1.67 гола, когато играят един срещу друг. Залог на гол-гол печели в 33% от съперничествата помежду им. Линията от 2.5 гола е покрита в 33% от срещите.\nСтатистика на Брадфорд и Транмиър в предишните 3 мача между тях в Англия Лига 2.\nТранмиър 0-1 Брадфорд\nТранмиър 1-2 Брадфорд\nБрадфорд 0-1 Транмиър\nБрадфорд - Транмиър Статистика\nПодробна статистика от мачовете на Брадфорд и Транмиър през настоящия сезон. Бутон "Всички" показва статистика само за мачовете на Брадфорд като домакин и Транмиър като гост.\nП (1.46) 1 - 2 (1.73)\nЗ (1.47) 2 - 0 (1.44)\nКарлайл - Брадфорд\nЗ (2.02) 3 - 1 (1.36)\nЗ (1.37) 2 - 1 (1.18)\nП (1.52) 1 - 0 (1.02)\nП (1.08) 1 - 2 (1.41)\nП (1.4) 1 - 0 (0.84)


Dreamliner на LOT бе принуден да се приземи в Исландия - Bgonair\nDreamliner на LOT бе принуден да се приземи в Исландия\nОтказала антена по време на полет увеличава проблемите за модела на Boeing, който трябваше да ѝ осигури обрат в световното въздухоплаване\nСамолет Boeing от модела 787 Dreamliner на полската авиокомпания LOT бе принуден да се приземи аварийно вчера в Исландия заради дефект в идентификационната му система, заяви говорителката на LOT Барбара Пияновска-Курас, цитирана от Ройтерс.\nСамолетът изпълняваше полет от японската столица Токио до полската Варшава, когато бе принуден да се приземи на летището в исландската столица Рейкявик.\n„Самолетът трябваше да се приземи заради дефект в идентификационната си система. Норвежките власти отказаха разрешение за преминаване през тяхна територия, въпреки че други страни бяха дали разрешението си да се лети над тяхната“, изтъкна Пияновска-Курас.\nОт Boeing обясниха, че проблемът е възникнал от „отказала антена“, използвана за предаване на информацията за идентифициране на самолета по време на полета му. Полетът с неработеща антена е позволен, но изисква препотвърждаването му от контрольорите на въздушния трафик по маршрута, добавиха от американската компания за производство на самолети.\n„В LOT вече направиха съответната подготовка, набавиха необходимите части и персоналът е на път да преодолее проблема, осигурявайки годен за полети самолет“, се посочва в съобщение на говорителя на Boeing Марк Бъртъл, изпратено до Ройтерс. „Boeing остава готова да помогне, ако бъде поискано съдействието ѝ“, добавя той.\nОт модела Dreamliner се очакваше да донесе обрат във въздухоплавателния бизнес, но впоследствие се наложиха отлагания на срокове за въвеждането му в експлоатация, както и допълнителни пречки, включително приземяването на всички самолети заради проблеми с акумулаторите.\nВ събота от нискотарифната авиокомпания Norwegian Air Shuttle извадиха един от новите си самолети от модела от обслужването на дълги полети и поискаха Boeing да ремонтира самолета, след като той претърпя еднотипни аварии.\nЗа националния въздушен превозвач LOT, който от години се мъчи с огромни оперативни загуби, инцидентът е поредния в списъка с Dreamliner. През миналата седмица на полската авиокомпания се наложи да отмени полети, след като проверки показаха, че в два от самолетите от модела Dreamliner липсват газови филтри.\nОт LOT искат от американския самолетостроител компенсация за пропуснати ползи, като са дали срок до края на годината за уреждането на финансовите въпроси, в противен случай заплашват Boeing със съд.\nПияновска-Курас обясни, че от LOT са изпратили два самолета, които да приберат пътниците от Dreamliner в Полша, докато от обслужващата компания на Boeing ще работят за преодоляването на проблема, така че двата самолета от модела Dreamliner да пристигнат в Полша „колкото е възможно по-скоро“. По думите ѝ прекалено рано е да се каже дали аварийното приземяване в Исландия ще бъде включено в списъка с претенциите на LOT към Boeing.


Колекция II - Самостоятелна изложба на Йо Макдоналд\n18 април – 12 май 2019, ONE Monev Gallery\nOne Monev Gallery и София Хартиен Арт Фест\nСамостоятелна изложба на Йо Макдоналд\n18.04.2019 – 12.05.2019\nОткриване: 18 април 2019, четвъртък, 18.30 ч.\nГалерия ONE MONEV - гр. София, ул. „Иван Вазов“ 14\n„… Работите ми са за история и разказване на истории. От ранна възраст съм очарована от книгите и разказването на истории. Помня въодушевлението си и ежеседмичното удоволствие да си избера книга от местните книжарнички. За мен четенето беше голяма утеха. Впусках се в един свят на бягство, където имах известен контрол върху приключението. Като възрастен, не съм загубила очарованието което ми носи писаното слово. В своята работа съм експериментирала много с традиционните техники за тъкане на гоблени, използвайки хартия като алтернатива на обичайните вълнени и текстилни материали. Обичайно използвам употребявани книги и печатни материали, но вградената им история е това, което ме привлича.\nВизията е от изключително важно значение: образът на буквите, цветът и качеството на хартията, особено когато остарява, както и ъглите на страниците. Откриването как един материал може да бъде манипулиран - качествата и възможностите на самата хартия – дълбоко ме вълнуват.\n13.04.2019 г. 17:21\nЕтикети: София Хартиен Арт Фест, изложба, ONE Monev Gallery, Колекция II, Йо Макдоналд


Нова ТВ Архиви - Страница 4 от 4 - e-vestnik.bg\nСлед Коритаров от Нова ТВ си отиват и други. Ще оцелее ли Венета?\nВодещата Венета Райкова и уволненият шеф на Нова ТВ Павел Станчев. Снимка: Булфото\nПреди около месец e-vestnik попита защо СЕМ не реагира на унизителните за зрителя обиди, които се изляха от предаването “Горещо” на Венета Райкова по Нова телевизия (виж тук). В нейното шоу се появи някаква Златка, която в обстойно интервю наричаше “проститутка”, която “се чука с цигани”, фолкпевицата Алисия. Репликите бяха вулгарни, а телевизията ги излъчваше многократно като реклама в централните новини, сякаш става дума за някакъв професионален удар или важна тема от дневния ред на обществото. СЕМ не глоби Нова ТВ. И тогава стана нещо, което показа, че все пак в обществото има някакъв регулатор на простотията. Спонсорът на…\nВалентин Златев отстреля българската журналистика\nСтана ли бензинът в България 55 стотинки за литър?\nВаня Влашка*, Чикаго\nВалентин Златев на лов. Снимка: Булфото\nСкандалът на годината, разразил се в ефира на телевизия СКАТ, прелетя океана и стигна до Чикаго. Благодарение на публикациите в електронните издания, включително и e-vestnik (виж тук), повече от 100 000 българи край езерото Мичигън в последната седмица разпалено коментират темата… Мен специално, по понятни причини (над 20 г. в журналистиката), ме озадачава най-вече реакцията на Валентин Златев, шефа на “Лукойл”- България. Какво трябва да е това нещо, което да го извади от лъскавите му обувки, та да праща гневно писмо до една национална медия (Нова телевизия) с искане за “спешни мерки”, т.е. – да бъде уволнен един от водещите…\nУволнението на Коритаров дойде като изненада, а нещо такова беше назряло отдавна в медиите. Ситуацията е забавна – един от българските богаташи, Валентин Златев, определян с етикета “олигарх”, шеф на петролната компания монополист в България, става причина да бъде уволнен един от най-известните (но не и най-безспорните, заради принадлежността си към бившата ДС) телевизионни журналисти. Откъдето да го погледнеш, Коритаров е жертва на богаташа. Честният журналист срещу богатия изедник… Такъв образ на случая изглежда най-лесен за възприемане. Само че нито Коритаров е целият в бяло, нито Златев. И двамата са омацани в едни работи… Всички вестници цитираха формулировката на…\nВенета и Нова ТВ – жълта телевизия или екранен тероризъм?\nВенета Райкова и шефът на Нова ТВ Павел Станчев. Снимка: Булфото\nПредварително се извинявам, за това, което ще цитирам и покажа на видео в следващите редове. Често се чуват осъдителни приказки за т. нар. жълти вестници. Колко са лоши, как обиждат и унижават хората. Някак в хор моралистите се обединяват срещу тях. Оказа се, че в България има и жълта национална телевизия – Нова ТВ. Само за три дни от екрана й изтече мръсотия и агресия, като по долна кабеларка. И никой не се обади – във вестник или другаде, че нещо не е наред. Няколко дни преди събота вървяха анонси за предаването “Горещо” по Нова ТВ, в които русокоса хубавица…\nМилен Цветков: Очаквам да ми е интересно в Биг Брадър; Не разбирам от журналистика, аз водя\nМилен Цветков е новият водещ на шоуто Биг Брадър 4, на мястото на Ники Кънчев. „След сутрешния блок, „Часът на Милен Цветков“ и Биг Брадър, май ми остана да водя само „Лека нощ, деца”, шегуваше се Цветков, когато обявиха избора му за водещ. Самият Цветков дълго време отлагаше интервюто за e-vestnik. За себе си обаче не пожела да сподели много, настоя да „проверя в Гугъл“. Първото, което излиза в търсачката за него е профилът му в сайта за запознанства friends.bg : Милен Цветков, 42-годишен, очи кафяви, коса кестенява, разведен, хетеросексуален. Водещият започва работата в телевизията в предаването „Ку-ку“. По-късно е…\nНова телевизия влиза в своя залез, след като категорично загуби схватката с най-големия си конкурент бТВ през изминалия тв-сезон. Доказателство за това са не клюките в жълтите вестници, че столът на изпълнителния директор Павел Станчев се клати, че той е в конфликт с шефката на борда на директорите Силва Зурлева, а безмилостните рейтинги. Последният директен сблъсък между двете частни национални телевизии – песенните формати „Мюзик Айдъл“2 и „Пей с мен“ – е печален за Нова ТВ. Риалити шоуто по бТВ, продуцирано от „Междинна станция“ на Иван (Христов) и Андрей (Арнаудов), счупи рекордите по гледаемост. Финалът му бе проследен средно…\nГероите от риалити предаванията в България стават все повече и повече. Мнозина залагат на участието си в някой телевизионен проект, за да постигнат мечтите си – да станат известни, да си купят апартамент, да си направят пластична операция. Един от тези герои е Пеньо. „Аз съм си аз“, ми обяснява Пеньо, докато се чудя какво всъщност е той. Момчето от Чирпан стана популярно по време на участието си в Биг Брадър 3. Там имаше мисия да се прави на момиче и никой да не разбере за това, а наградата му беше пластична операция на носа. Според Пеньо участието му е…\nПавел Станчев е изпълнителен директор на Нова телевизия от 2005 година. Роден в София на 26 август 1966 г. Завършва Френската езикова гимназия в София, следва българска филология в СУ „Св. Климент Охридски“. През 1992 г. завършва Висшето училище по журналистика в Париж. Публикува във водещите френски списания „Л’Експрес“, „Льо Поан“ и др. От 1992 г. до 1996 г. Станчев е мениджър по корпоративното развитие в най-големия швейцарски медиен концерн „Рингие“ и ръководи старта на няколко вестника в Централна Европа и Азия, между които и българския седмичник „Кеш“. От 1996 г. до края на 2002 г. той работи в HBO,…